[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Y celfyddydau ac iechyd \u2013 ro\u0302l i wirfoddolwyr"}, {"text_idx": "#000007", "text": "Mae tytstiolaeth cynyddol am sut y gall cymryd rhan yn y celfyddydau gael effaith gadarnhaol ar les meddyliol ac emosiynol pobl."}, {"text_idx": "#000008", "text": "Gwnaeth cwrs mewn ffotograffiaeth ystyriol a ddilynwyd gan gleifion/defnyddwyr gwasanaethau, eu teuluoedd neu ofalwyr a oedd yn wynebu heriau iechyd meddwl, eu galluogi i ail-lunio eu gwerthfawrogiad ohonyn nhw eu hunain ac o\u2019u bywydau. Gallwch ddarllen am y fethodoleg a dau adroddiad ymchwil yma (Saesneg yn unig)."}, {"text_idx": "#000010", "text": "\u2018Caiff ffotograffiaeth ystyriol ei diffinio fel adnodd sy\u2019n defnyddio eich golwg a lens camera neu ffo\u0302n clyfar fel angor i\u2019n helpu ni i ddod yn fwy ymwybodol effro o\u2019r foment bresennol ac yn fwy cysylltiedig a\u0302\u2019r foment honno. Mae\u2019n ymwneud a\u0302 phrofi\u2019r broses o greu lluniau mewn modd anfeirniadol, gan ddangos diolchgarwch a thosturi tuag at ein hunain\u2019. Ruth Davies, Sylfaenydd a Chyfarwyddwr Look Again"}, {"text_idx": "#000011", "text": "Gwelir rhagor o dystiolaeth o ro\u0302l y celfyddydau creadigol o fewn lleoliadau iechyd a gofal yn y prosiectau a gefnogir gan HARP (Iechyd, Celfyddydau, Ymchwil, Pobl) ledled Cymru. Mae\u2019r bartneriaeth hon rhwng Cyngor Celfyddydau Cymru, Nesta ac \u2018Y Lab\u2019 Prifysgol Caerdydd wedi cyflwyno argymhellion i randdeiliaid allweddol, i gefnogi arloesedd a chelfyddydau ac iechyd."}, {"text_idx": "#000013", "text": "i arweinwyr iechyd ac awdurdodau lleol i alluogi arloesi ac archwilio sut gall y celfyddydau a chreadigrwydd gyfrannu at eu blaenoriaethau sefydliadol;\nI gefnogi ac annog awdurdodau lleol i roi cymhorthdal i weithgareddau celfyddydol ar gyfer iechyd a lles cymunedol;\nI ystyried sut rydyn ni\u2019n mesur llwyddiant, gan werthfawrogi gwybodaeth sy\u2019n dangos cynnydd o ran y canlyniadau sydd bwysicaf i\u2019r bobl dan sylw, yn ogystal a\u0302 data meintiol"}, {"text_idx": "#000014", "text": "Sut gallai gwirfoddolwyr a grwpiau cymunedol a arweinir gan wirfoddolwyr, ynghyd ag ymarferwyr iechyd, alluogi pobl i gael budd o\u2019r celfyddydau mewn modd mwy canolbwyntiedig?"}, {"text_idx": "#000015", "text": "Os ydych chi\u2019n cynnwys gwirfoddolwyr mewn prosiect tebyg \u2013 mewn ysbyty neu leoliad cymunedol, byddem yn dwli ar rannu eich stori. Cysylltwch a\u0302 Fiona Liddell Rheolwr Helplu Cymru fliddell@wcva.cymru."}, {"text_idx": "#000016", "text": "A yw amser gwirfoddoli yn amser wedi\u2019i dreulio\u2019n dda?"}]